CELEX: 32010D0115
Language: sl
Date: 2010-02-23 00:00:00
Title: 2010/115/EU: Sklep Komisije z dne 23. februarja 2010 o spremembi Priloge II k Direktivi 2000/53/ES Evropskega parlamenta in Sveta o izrabljenih vozilih (notificirano pod dokumentarno številko C(2010) 972) (Besedilo velja za EGP)

25.2.2010   
            
            
               SL
            
            
               Uradni list Evropske unije
            
            
               L 48/12
            
         SKLEP KOMISIJE
   z dne 23. februarja 2010
   o spremembi Priloge II k Direktivi 2000/53/ES Evropskega parlamenta in Sveta o izrabljenih vozilih
   (notificirano pod dokumentarno številko C(2010) 972)
   (Besedilo velja za EGP)
   (2010/115/EU)
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju Direktive 2000/53/ES Evropskega parlamenta in Sveta z dne 18. septembra 2000 o izrabljenih vozilih (1) in zlasti člena 4(2)(b) Direktive,
   ob upoštevanju naslednjega:
   
               (1)
            
            
               Direktiva 2000/53/ES prepoveduje uporabo svinca, živega srebra, kadmija in šestvalentnega kroma v surovinah in sestavnih delih za vozila, ki se dajo v promet po 1. juliju 2003, razen v primerih in pod pogoji iz Priloge II k navedeni direktivi. Prilogo II k Direktivi 2000/53/ES mora Komisija v skladu s členom 4(2)(b) navedene direktive redno prilagajati glede na znanstveni in tehnični napredek.
            
         
               (2)
            
            
               V Prilogi II k Direktivi 2000/53/ES so našteti surovine in sestavni deli za vozila, ki so izvzeti iz prepovedi iz člena 4(2)(a) navedene direktive. Vozila, dana v promet pred iztekom veljavnosti dane izjeme, lahko vsebujejo svinec, živo srebro, kadmij in šestvalentni krom v surovinah in sestavnih delih iz Priloge II k Direktivi 2000/53/ES. Odločba Komisije 2008/689/ES z dne 1. avgusta 2008 o spremembi Priloge II k Direktivi 2000/53/ES Evropskega parlamenta in Sveta o izrabljenih vozilih (2) določa, da je treba leta 2009 znova pregledati izjeme za spajke v elektronskih tiskanih vezjih in drugih električnih delih, razen na steklu, iz točke (8)(a), in spajke v električnih delih na steklu iz točke (8)(b).
            
         
               (3)
            
            
               Tehnična in znanstvena ocena je pokazala, da je treba ti dve izjemi razdeliti v deset bolj specifičnih električnih delov. Od teh je treba pet surovin in sestavnih delov z vsebnostjo svinca še nadalje začasno izvzeti iz prepovedi iz člena 4(2)(a) Direktive 2000/53/ES, saj je uporaba teh snovi v navedenih posebnih surovinah in sestavnih delih še vedno neizogibna iz tehničnih ali znanstvenih razlogov. Zato je primerno, da se podaljša datum izteka veljavnosti teh izjem, dokler uporaba prepovedanih snovi ne bo več neizogibna.
            
         
               (4)
            
            
               Pet drugih surovin in sestavnih delov z vsebnostjo svinca je treba še nadalje izvzeti iz prepovedi iz člena 4(2)(a) Direktive 2000/53/ES brez datuma izteka veljavnosti, saj je uporaba teh snovi v navedenih posebnih surovinah in sestavnih delih še vedno neizogibna iz tehničnih ali znanstvenih razlogov, v bližnji prihodnosti pa ni predvidenih nobenih zanesljivih alternativ. Veljavnost teh izjem je treba leta 2014 pregledati z vidika tehničnega in znanstvenega napredka, da se oceni, kdaj uporaba teh snovi ne bo več nujna. Veljavnost izjeme za svinec v spajkah na glaziranih električnih delih na steklu, razen za spajkanje na laminatni glazuri, je treba pregledati do 1. januarja 2012, ker nadomestki za to uporabo obstajajo, vendar je treba njihove tehnične lastnosti še preizkusiti in potrditi.
            
         
               (5)
            
            
               V primeru svinca in svinčevih spojin v sestavnih delih v vezivih za elastomere v uporabah s prenosom moči z utežnim deležem svinca do 0,5 % veljavnosti izjeme ni treba podaljšati, ker uporaba svinca v tej vrsti aplikacije ni več nujna.
            
         
               (6)
            
            
               Priloga II k Direktivi 2000/53/ES določa, da so rezervni deli, dani v promet po 1. juliju 2003, ki se uporabijo za vozila, dana v promet pred 1. julijem 2003, izvzeti iz prepovedi iz člena 4(2)(a) Direktive 2000/53/ES. Ta izjema omogoča popravilo vozil, danih v promet pred začetkom veljavnosti prepovedi iz člena 4(2)(a), z rezervnimi deli, ki izpolnjujejo iste zahteve glede kakovosti in varnosti kot deli, s katerimi so bili prvotno opremljeni.
            
         
               (7)
            
            
               Rezervni deli za vozila, dana v promet po 1. juliju 2003 in pred iztekom veljavnosti določene izjeme iz Priloge II k Direktivi 2000/53/ES niso zajeti z navedeno izjemo. Rezervni deli za ta vozila zato ne smejo vsebovati težkih kovin, tudi če se uporabijo za zamenjavo delov, ki so prvotno vsebovali težke kovine.
            
         
               (8)
            
            
               V nekaterih primerih je vozila tehnično nemogoče popraviti z rezervnimi deli, drugačnimi od prvotnih, saj bi bilo drugače treba spremeniti dimenzijske in funkcionalne lastnosti celotnih sistemov vozil. Takih rezervnih delov ni mogoče vgraditi v sisteme vozil, katerih prvotni deli so vsebovali težke kovine, zato ta vozila ni mogoče popraviti in jih je morda treba predčasno odstraniti. Zaradi varnosti potrošnikov in koristi za okolje, ki sta povezana s podaljšanjem življenjske dobe proizvoda, je primerno, da se omogoči popravilo teh sestavnih delov vozil z originalnimi deli.
            
         
               (9)
            
            
               Direktivo 2000/53/ES je zato treba ustrezno spremeniti.
            
         
               (10)
            
            
               Ukrepi iz tega sklepa so v skladu z mnenjem odbora, ustanovljenega s členom 18(1) Direktive 2006/12/ES Evropskega parlamenta in Sveta z dne 5. aprila 2006 o odpadkih (3) –
            
         SPREJELA NASLEDNJI SKLEP:
   Člen 1
   Priloga II k Direktivi 2000/53/ES se nadomesti z besedilom iz Priloge k temu sklepu.
   Člen 2
   Ta sklep je naslovljen na države članice.
   
      V Bruslju, 23. februarja 2010
      
         
            Za Komisijo
         
         Janez POTOČNIK
         
            Član Komisije
         
      
   
   
      (1)  UL L 269, 21.10.2000, str. 34.
   
      (2)  UL L 225, 23.8.2008, str. 10.
   
      (3)  UL L 114, 27.4.2006, str. 9.
   
      PRILOGA
      
         
            „PRILOGA II
            
               Surovine in sestavni deli, ki so izvzeti iz člena 4(2)(a)
            
            
                        Surovine in sestavni deli
                     
                     
                        Področje uporabe in datum izteka veljavnosti izjeme
                     
                     
                        Označiti ali drugače identificirati v skladu s členom 4(2)(b)(iv)
                     
                  
                        
                           Svinec kot zlitinski element
                        
                     
                  
                        
                                    1.
                                 
                                 
                                    Jeklo za obdelovalne stroje in pocinkano jeklo z utežnim deležem svinca do 0,35 %
                                 
                              
                     
                         
                     
                     
                         
                     
                  
                        
                                    2(a)
                                 
                                 
                                    Aluminij za obdelovalne stroje z utežnim deležem svinca do 2 %
                                 
                              
                     
                        Kot rezervni deli za vozila, dana v promet pred 1. julijem 2005
                     
                     
                         
                     
                  
                        
                                    2(b)
                                 
                                 
                                    Aluminij z utežnim deležem svinca do 1,5 %
                                 
                              
                     
                        Kot rezervni deli za vozila, dana v promet pred 1. julijem 2008
                     
                     
                         
                     
                  
                        
                                    2(c)
                                 
                                 
                                    Aluminij z utežnim deležem svinca do 0,4 %
                                 
                              
                     
                         
                     
                     
                         
                     
                  
                        
                                    3.
                                 
                                 
                                    Bakrova zlitina z utežnim deležem svinca do 4 %
                                 
                              
                     
                         
                     
                     
                         
                     
                  
                        
                                    4(a)
                                 
                                 
                                    Ležajne skodele in puše
                                 
                              
                     
                        Kot rezervni deli za vozila, dana v promet pred 1. julijem 2008
                     
                     
                         
                     
                  
                        
                                    4(b)
                                 
                                 
                                    Ležajne skodele in puše v motorjih, prenosih in kompresorjih v klimatskih napravah
                                 
                              
                     
                        1. julij 2011 in po tem datumu kot rezervni deli za vozila, dana v promet pred 1. julijem 2011
                     
                     
                         
                     
                  
                        
                           Svinec in svinčeve spojine v sestavnih delih
                        
                     
                  
                        
                                    5.
                                 
                                 
                                    Akumulatorji
                                 
                              
                     
                         
                     
                     
                        X
                     
                  
                        
                                    6.
                                 
                                 
                                    Dušilniki nihanj
                                 
                              
                     
                         
                     
                     
                        X
                     
                  
                        
                                    7(a)
                                 
                                 
                                    Sredstva za vulkaniziranje in stabilizatorji za elastomere v zavornih ceveh, ceveh za gorivo, ventilacijskih ceveh, elastomerskih/kovinskih delih šasije in nosilnih okvirjih motorjev
                                 
                              
                     
                        Kot rezervni deli za vozila, dana v promet pred 1. julijem 2005
                     
                     
                         
                     
                  
                        
                                    7(b)
                                 
                                 
                                    Sredstva za vulkaniziranje in stabilizatorji za elastomere v zavornih ceveh, ceveh za gorivo, ventilacijskih ceveh, elastomerskih/kovinskih delih šasije in nosilnih okvirjih motorjev z utežnim deležem svinca do 0,5 %
                                 
                              
                     
                        Kot rezervni deli za vozila, dana v promet pred 1. julijem 2006
                     
                     
                         
                     
                  
                        
                                    7(c)
                                 
                                 
                                    Veziva za elastomere v prenosnikih moči z utežnim deležem svinca do 0,5 %
                                 
                              
                     
                        Kot rezervni deli za vozila, dana v promet pred 1. julijem 2009
                     
                     
                         
                     
                  
                        
                                    8(a)
                                 
                                 
                                    Svinec v spajkah za pritrditev električnih in elektronskih sestavnih delov na elektronska tiskana vezja ter svinec v prevlekah priključkov sestavnih delov razen elektrolitskih aluminijastih kondenzatorjev, na nožicah sestavnih delov in na elektronskih tiskanih vezjih.
                                 
                              
                     
                        Tipi vozil, odobreni pred 1. januarjem 2016, in rezervni deli za ta vozila
                     
                     
                        X (1)
                        
                     
                  
                        
                                    8(b)
                                 
                                 
                                    Svinec v spajkah na električnih delih razen na elektronskih tiskanih vezjih ali steklu
                                 
                              
                     
                        Tipi vozil, odobreni pred 1. januarjem 2011, in rezervni deli za ta vozila
                     
                     
                        X (1)
                        
                     
                  
                        
                                    8(c)
                                 
                                 
                                    Svinec na prevlekah priključkov elektrolitskih aluminijastih kondenzatorjev
                                 
                              
                     
                        Tipi vozil, odobreni pred 1. januarjem 2013, in rezervni deli za ta vozila
                     
                     
                        X (1)
                        
                     
                  
                        
                                    8(d)
                                 
                                 
                                    Svinec za spajkanje na steklo pri senzorjih masnega pretoka zraka
                                 
                              
                     
                        Tipi vozil, odobreni pred 1. januarjem 2015, in rezervni deli za ta vozila
                     
                     
                        X (1)
                        
                     
                  
                        
                                    8(e)
                                 
                                 
                                    Svinec pri spajkah z visokimi temperaturami taljenja (npr. v svinčevih zlitinah, ki po teži vsebujejo 85 % ali več svinca)
                                 
                              
                     
                        
                            (2)
                        
                     
                     
                        X (1)
                        
                     
                  
                        
                                    8(f)
                                 
                                 
                                    Svinec, uporabljen v prilagojenih sistemih nožičnih konektorjev
                                 
                              
                     
                        
                            (2)
                        
                     
                     
                        X (1)
                        
                     
                  
                        
                                    8(g)
                                 
                                 
                                    Svinec v spajkah za dokončanje stabilnih električnih povezav med polvodniškim čipom in nosilcem v integriranih paketih mikroelektronskih stikalnih vezij (‚flip chip‘).
                                 
                              
                     
                        
                            (2)
                        
                     
                     
                        X (1)
                        
                     
                  
                        
                                    8(h)
                                 
                                 
                                    Svinec v spajkah za pritrditev hladilnih reber na hladilno telo pri sestavih močnostnih polprevodnikov z velikostjo čipa najmanj 1 cm2 projekcijske površine in nominalno gostoto toka najmanj 1 A/mm2 površine silicijevega čipa.
                                 
                              
                     
                        
                            (2)
                        
                     
                     
                        X (1)
                        
                     
                  
                        
                                    8(i)
                                 
                                 
                                    Svinec v spajkah na električnih delih na steklu, razen v tistih za spajkanje na laminirano steklo
                                 
                              
                     
                        Tipi vozil, odobreni pred 1. januarjem 2013, in rezervni deli za ta vozila (3)
                        
                     
                     
                        X (1)
                        
                     
                  
                        
                                    8(j)
                                 
                                 
                                    Svinec v spajkah za spajkanje na laminirano steklo
                                 
                              
                     
                        
                            (2)
                        
                     
                     
                        X (1)
                        
                     
                  
                        
                                    9.
                                 
                                 
                                    Ležišča ventilov
                                 
                              
                     
                        Kot rezervni deli za tipe motorja, razvite pred 1. julijem 2003
                     
                     
                         
                     
                  
                        
                                    10.
                                 
                                 
                                    Električni sestavni deli, ki vsebujejo svinec, povezan s steklom ali keramično matriko, razen v steklu za žarnice in glazurah vžigalnih svečk
                                 
                              
                     
                         
                     
                     
                        X (4) (za vse sestavne dele, razen piezo elementov v motorjih)
                     
                  
                        
                                    11.
                                 
                                 
                                    Pirotehnična sprožila
                                 
                              
                     
                        Tipi vozil, odobreni pred 1. julijem 2006, in rezervni deli za ta vozila
                     
                     
                         
                     
                  
                        
                           Šestvalentni krom
                        
                     
                  
                        
                                    12(a)
                                 
                                 
                                    Protikorozijski premazi
                                 
                              
                     
                        Kot rezervni deli za vozila, dana v promet pred 1. julijem 2007
                     
                     
                         
                     
                  
                        
                                    12(b)
                                 
                                 
                                    Protikorozijski premazi za sestave vijakov z maticami za šasije
                                 
                              
                     
                        Kot rezervni deli za vozila, dana v promet pred 1. julijem 2008
                     
                     
                         
                     
                  
                        
                                    13.
                                 
                                 
                                    Absorpcijski hladilniki v avtodomih
                                 
                              
                     
                         
                     
                     
                         
                     
                  
                        
                           Živo srebro
                        
                     
                  
                        
                                    14(a)
                                 
                                 
                                    Sijalke za glavne žaromete
                                 
                              
                     
                        Tipi vozil, odobreni pred 1. julijem 2012, in rezervni deli za ta vozila
                     
                     
                         
                     
                  
                        
                                    14(b)
                                 
                                 
                                    Fluorescentne cevi v prikazovalnikih instrumentnih plošč
                                 
                              
                     
                        Tipi vozil, odobreni pred 1. julijem 2012, in rezervni deli za ta vozila
                     
                     
                         
                     
                  
                        
                           Kadmij
                        
                     
                  
                        
                                    15.
                                 
                                 
                                    Akumulatorji za vozila na električni pogon
                                 
                              
                     
                        Kot rezervni deli za vozila, dana v promet pred 31. decembrom 2008
                     
                     
                         
                     
                  
               Opombe:
            
            Najvišji dopustni utežni delež svinca, šestvalentnega kroma in živega srebra je do 0,1 % v homogenem materialu, za kadmij pa do 0,01 % v homogenem materialu.
            Ponovna uporaba delov vozil, ki so bila ob izteku veljavnosti izjeme že v prometu, se dovoli brez omejitev, saj je člen 4(2)(a) ne ureja.
            Rezervni deli, dani v promet po 1. juliju 2003, ki se uporabijo za vozila, dana v promet pred 1. julijem 2003, so izvzeti iz določb člena 4(2)(a) (5).
         
      
      
         (1)  Razstavljanje, če se v povezavi z navedbo 10 prekorači povprečna mejna vrednost 60 gramov na vozilo. Elektronske naprave, ki jih ni namestil proizvajalec na proizvodni liniji, se za uporabo te klavzule ne upoštevajo.
      
         (2)  Ta izjema se ponovno pregleda leta 2014.
      
         (3)  Ta izjema se ponovno pregleda pred 1. januarjem leta 2012.
      
         (4)  Razstavljanje, če se v povezavi z navedbami 8(a) do (8)(j) prekorači povprečna mejna vrednost 60 gramov na vozilo. Elektronske naprave, ki jih ni namestil proizvajalec na proizvodni liniji, se pri uporabi te klavzule ne upoštevajo.
      
         (5)  Ta klavzula se ne uporablja za uteži za uravnovešanje koles, grafitne ščetke za elektromotorje in zavorne obloge.“